Robert Troy

Is polaiteoir de chuid Fhianna Fáil é Robert Troy (a rugadh ar 24 Eanáir 1982) atá ina Theachta Dála (TD) do dháilcheantar An Longfort-An hIarmhí ó 2011.
Gairm
Rugadh Troy sa Mhuileann gCearr sa bhliain 1982, ach is as Baile na Carraige, Co. na hIarmhí ó dhúchas é. 

Bhí sé ina bhall de Chomhairle Contae na hIarmhí don thoghcheantar áitiúil an Mhuilinn Chearr Thiar ó 2004 go 2011.

Toghadh é ina Theachta Dála de chuid Fhianna Fáil do thoghcheantar Longfoirt-na hIarmhí in olltoghchán 2011, ag fáil an bua ar an bheirt Theachta Dála de chuid Fhianna Fáil, Peter Kelly agus iar-Aire Comh-aireachta agus Ceannaire an tSeanaid Mary O'Rourke. 

Bhí sé ina Urlabhraí ag Fianna Fáil ar na hEalaíona agus ar an Oidhreacht ó Aibreán 2011 go dtí Iúil 2012. I mí Iúil 2012, ceapadh é ina Urlabhraí ar Leanaí. Tar éis olltoghchán 2016 ceapadh é mar Urlabhraí Fhianna Fáil ar Iompar, Turasóireacht agus Spórt.

Toghadh arís é sa bhliain 2020 le 21.1% de na vótaí céad rogha. I mí Iúil, tar éis bhunú Rialtas an 33ú Dáil, ceapadh an Traí mar Aire Stáit ag an Roinn Fiontar, Trádála agus Fostaíochta, le freagracht speisialta as Cur Chun Cinn na Trádála.

 Teip ar leasanna maoine a dhearbhú 
Bhí Troy ina Aire Stáit sa Roinn Fiontar, Trádála agus Fostaíochta le freagracht speisialta as Cur Chun Cinn na Trádála, ó Iúil 2020 go Lúnasa 2022, nuair a d’éirigh sé as;  tháinig sé chun solais gur theip air leasanna maoine a fhógairt. I mí Lúnasa 2022, deimhníodh gur theip ar Troy a lánleasanna gnó a dhearbhú i gClár Leasanna na gComhaltaí i gcomhréir le hoibleagáidí caighdeánacha atá ar TD.

Bhí leithscéal gafa ag Troy don chéad uair faoi nár chláraigh sé maoin dá chuid ar an gClár Leasanna Comhaltaí.

Fuarthas amach gur dhíol sé réadmhaoin le Comhairle Contae na hIarmhí roimhe seo, a raibh sé ina bhall di roimhe seo, in 2018. Mhaígh Troy gur earráid ar a thaobh féin a bhí sa teip seo. 

Fuarthas amach ina dhiaidh sin freisin gur theip ar Troy díol an dara réadmhaoin a chlárú le Comhairle Contae Longfoirt in 2019 agus gur theip air leas a dhearbhú i dtríú teach sa Mhuileann gCearr in 2020. 
mion|Robert Troy, Samhain 2015|clé
Tháinig sé chun solais ina dhiaidh sin in agallamh le RTÉ an 23 Lúnasa 2022 go raibh 11 réadmhaoin aige san iomlán, naoi gcinn acu a bhí ar cíos aige; d'admhaigh sé gur theip air gnó maoine a raibh baint aige leis a fhógairt i gceart; agus bhí sé ag fáil ioncaim faoin Scéim um Chóiríocht ar Cíos (SCC) arna mhaoiniú ag an stát ar dhá réadmhaoin. 

Bhí leithscéal gafa ag Troy arís. Dúirt sé gur "botún fíorthromchúiseach" a bhí ann. Thug sé le fios gur údar náire ann dó an breall a bhí air.

Timpeall an ama seo freisin bhí Troy tar éis labhairt faoi thacaíochtaí tithíochta a mhéadú do thionóntaí sa Dáil.

 Éirí as oifig an Aire 
Ar an 24 Lúnasa 2022, tugadh le fios nach raibh aon deimhniú dóiteáin ag ceann de mhaoine cíosa na Traí. Ar an lá céanna, d'éirigh sé as a ról mar Aire Stáit sa Roinn Fiontar, Trádála agus Fostaíochta, ag áitiú go ndearna sé fíorearráidí lena dhearbhú reachtúil agus ag rá nach ngabhfadh sé leithscéal as a bheith ina thiarna talún.

 2025 
Ar an 29 Eanáir 2025, ceapadh Smyth  ina aire stáit do na comhair chreidmheasa agus seirbhísí airgeadais i Rialtas an 34ú Dáil.

Naisc sheachtracha
'An cinneadh ceart déanta ag Robert Troy'-An tAire O'Gorman
Ceisteanna le freagairt ag an Taoiseach agus an Tánaiste faoi thitim Troy – Mary Lou McDonald
Bac curtha ag ceithre rialtas ar athrú a chuirfeadh fíorchaighdeáin iompair i bhfeidhm sa saol poiblí - Cathal Mac Coille
 Tagairtí 

Catagóir:Daoine a rugadh i 1982
Catagóir:Daoine beo
Catagóir:Baill den 31ú Dáil
Catagóir:Baill den 32ú Dáil
Catagóir:Baill den 33ú Dáil
Catagóir:Baill Fhianna Fáil
Catagóir:Comhairleoirí Áitiúla
Catagóir:Daoine as Contae na hIarmhí
Catagóir:Fir
Catagóir:Scannail Pholaitiúla in Éirinn
Catagóir:Longfort–An Iarmhí (Dáilcheantar)
Catagóir:Baill den 34ú Dáil